《上官昭容书楼歌》
唐代·吕温

汉家婕妤唐昭容，工诗能赋千载同。自言才艺是天真，

不服丈夫胜妇人。歌阑舞罢闲无事，纵恣优游弄文字。

玉楼宝架中天居，缄奇秘异万卷馀。水精编帙绿钿轴，

云母捣纸黄金书。风吹花露清旭时，绮窗高挂红绡帷。

香囊盛烟绣结络，翠羽拂案青琉璃。吟披啸卷终无已，

皎皎渊机破研理。词萦彩翰紫鸾回，思耿寥天碧云起。

碧云起，心悠哉，境深转苦坐自摧。金梯珠履声一断，

瑶阶日夜生青苔。青苔秘空关，曾比群玉山。

神仙杳何许，遗逸满人间。君不见洛阳南市卖书肆，

有人买得研神记。纸上香多蠹不成，昭容题处犹分明，

令人惆怅难为情。

作者简介：吕温（771～811） 字和叔，又字化光，唐河中（今永济市）人。德宗贞元十四年（798）进士，次年又中博学宏词科，授集贤殿校书郎。贞元十九年（803），得王叔文推荐任左拾遗。贞元二十年夏，以侍御史为入蕃副使，在吐蕃滞留经年。顺宗即位，王叔文用事，他因在蕃中，未能参与“永贞革新”。永贞元年 (805)秋，使还，转户部员外郎。历司封员外郎、刑部郎中。元和三年 (808)秋，因与宰相李吉甫有隙，贬道州刺史，后徙衡州，甚有政声，世称“吕衡州”。